Miljoene kyk na man wat dieregeluide namaakWilliam Jafta (skermskoot uit die video) ŉ Video van ŉ man in Kaapstad wat dieregeluide kan namaak, is reeds meer as 2 miljoen keer op YouTube gekyk. Die gebruiker Chris Schofield het die video op YouTube gelaai. Intussen het eNCA die talentvolle man se naam bekend gemaak as William Jafta, oorspronklik van die Paarl, maar wat nou in Kaapstad bly. Hy het aan eNCA gesê hy het ŉ paar jaar gelede ŉ voedingskema vir jeugdiges op die been gebring en hy boots die dieregeluide na om geld in te samel vir dié skema. Klik hier om meer te lees. In die video boots hy onder andere ŉ hoenderhaan, skaap, babahondjie, tortelduif, eend, donkie, kat en perd na.